পেশা বদল! অভিনয় ছেড়ে সাংবাদিকতায় মন মজল স্বস্তিকার?

কলকাতা: ফের বাংলা সিনেমায় থ্রিলার। মুখ্য চরিত্রে থাকছেন স্বস্তিকা মুখোপাধ্যায় (Swastika Mukherjee)। শিবপুর এখন অতীত। এবার রহস্য ঘনীভূত হচ্ছে দুর্গাপুরে। আসছে স্বস্তিকার নয়া ছবি ‘দুর্গাপুর জংশন’ (Durgapur Junction)। পরিচালনা করছেন অরিন্দম ভট্টাচার্য। ছবিতে স্বস্তিকার সঙ্গে জুটি বাধবেন অভিনেতা বিক্রম চট্টোপাধ্যায় (Bikram Chatterjee)। ২৫ এপ্রিল মুক্তি পাওয়ার কথা এই ছবি।

সদ্য প্রকাশ্যে এসেছে ‘দুর্গাপুর জংশন’-এর মোশন পোস্টার। শুরুতে দেখা যাচ্ছে, একটি হাত। হাতের মুঠোয় ওষুধ। মনে করা হচ্ছে ওষুধের জেরেই মৃত্যু হবে ওই ব্যক্তির। তারপর থেকেই সিনেমার মূল গল্পের সূত্রপাত। স্ক্রিনে ভেসে উঠবে সিনেমার নাম। মূলত, কলকাতার গল্প তুলে ধরবে এই ছবি।

আরও পড়ুন: স্বপ্নের ‘মন্নত’ ছাড়ছেন কিং খান!

সিনেমার প্লটের শুরু একের পর এক মৃত্যুর ঘটনাকে কেন্দ্র করে। যদিও কোনও মৃত্যুর সঙ্গেই কোনও মৃত্যুর যোগ নেই। ঘটনার তদন্তের দায়িত্ব নেবে সিআইডি। তারপরও
কিন্তু কোনও মৃত্যুর কিনারা করতে পারে না কেন্দ্রীয় তদন্তকারী সংস্থা। ছবিতে বিক্রমের চরিত্রের নাম সৌম্য ও স্বস্তিকার চরিত্র একজন সাংবাদিকের। তাঁর চরিত্রের নাম উষসী।

গল্পের শুরু পূর্বাকে নিয়ে। জীবনযুদ্ধের অনেকটা পথ সে অতিক্রম করে এসেছে। আচমকাই নির্ঝঞ্ঝাট জীবনে দুর্বৃত্তদের টার্গেট হয়ে যায় তারা। সেই গল্পই তুলে ধরা হবে সিনেমায়। পাশাপাশি, পূর্বার জীবনে রয়েছে অতীত। সে চায় না সেই অতীতের আঁচ পড়ুক তার মেয়ের উপর। শুধু অন্ধকার অতীত নয়। বিশ্বাসঘাতকতার গল্পও তুলে ধরা হবে এই ছবিতে।